

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 58.896/15.10.2024**

2021

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind actualizarea indicatorilor tehnico-economici pentru obiectivul de investiție **,, Modernizare construcție existentă situată pe B-dul Muncii nr. 44, Municipiul Satu Mare”** din municipiul Satu Mare**,** proiect în susținerea căruia formulez următorul:

**Referat de aprobare**

Prin hotărârea Consiliului Local Satu Mare nr. 200/29.06.2023 au fost aprobați indicatorii tehnico-economici la obiectivul de investiţie **,,Modernizare construcție existentă situată pe B-dul Muncii nr. 44, Municipiul Satu Mare”**, obiectiv de investiție cu o valoare totală 6.481.086,90 lei fără TVA, din care construcții-montaj 3.841.321,26 lei fără TVA.

Obiectivul general al proiectului este reabilitarea clădirii nefolosite aflată în Municipiul Satu Mare pe B-dul Muncii nr. 44 și amenajarea unei săli de sport multifuncționale. Clădirea va avea următoarele funcțiuni: hol plus scară, sală de sport multifuncțională, 2 magazii, vestiare, grupuri sanitare. Sala va fi dotată cu toate echipamentele necesare practicării următoarelor sporturi: scrimă, judo, karate, teqball, șah, tenis de masă, echipamente fitness.

Având în vedere modificările aduse prin HG nr. 1116/2023 conținutului cadru al documentațiilor tehnico-economice aferente obiectivelor/proiectelor de investiții finanțate din fonduri publice, prin introducerea în structura devizului general a unui nou capitol de cheltuieli ”Cheltuieli aferente marjei de buget și pentru constituirea rezervei de implementare pentru ajustarea de preț” și elaborarea unui Deviz General în faza Proiect Tehnic al Antreprenorului, având în vedere prevederile HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, prin care se specifică faptul că „:...Devizul general întocmit la faza de proiectare studiu de fezabilitate în cazul obiectivului nou/mixt de investiții și, respectiv, la faza documentație de avizare a lucrărilor de intervenții în cazul intervenției la construcție existentă se actualizează prin grija beneficiarului investiției/investitorului, ori de câte ori este necesar ...”, valoarea Devizului General al obiectivului de investiții **,,Modernizare construcție existentă situată pe B-dul Muncii nr. 44, Municipiul Satu Mare”** aprobat de dvs prin HCL Satu Mare 200/29.06.2023 s-a majorat cu **551.544,75 lei + TVA**.

Față de cele expuse mai sus, ținând seama și de prevederile din Legea nr. 273/2006 privind finanțele publice locale, cu modificările și completările ulterioare, cu referire la aprobarea proiectelor de investiţii publice locale,

Cu raportare și la competențele și atribuțiile consiliului local aprobate prin O.U.G. 57/2019 privind Codul administrativ, cu modificările și completările ulterioare, potrivit cărora acesta hotărăște în condițiile legii și are atribuții privind dezvoltarea economico-socială și de mediu a municipiului și aprobă, la propunerea Primarului, documentațiile tehnico-economice pentru lucrările de investiții de interes local, în condițiile legii,

Propun spre dezbatere și aprobare Consiliului Local al municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

ing. Dorin Mihai Bereș/ 2 ex.